GULF ไม่หวั่น XD บวกเกือบ 2% นิวไฮรอบ 1 เดือน โบรกฯ เชียร์ซื้อ ชี้มีศักยภาพเติบโตสูง
GULF ไม่หวั่น XD บวกเกือบ 2% นิวไฮรอบ 1 เดือน โบรกฯ เชียร์ซื้อ วางเป้า 78 บ. ชี้มีศักยภาพเติบโตสูง ล่าสุด ณ เวลา 15.43 น. อยู่ที่ 68.50 บาท บวก 1 บาท หรือ 1.48% ด้วยมูลค่าซื้อขาย 401.60 ล้านบาท
2 พ.ค. 2561

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 15.43 น. อยู่ที่ 68.50 บาท บวก 1 บาท หรือ 1.48% ด้วยมูลค่าซื้อขาย 401.60 ล้านบาท

ทั้งนี้ ราคาหุ้น GULF ปรับตัวขึ้น สูงสุดในรอบ 1 เดือน นับตั้งแต่ราคาหุ้นอยู่ที่ระดับ 69.50 บาท เมื่อวันที่ 29 มี.ค.61 แม้ว่าวันนี้ (2 พ.ค.) จะขึ้นเครื่องหมาย XD เป็นวันแรก โดย GULF จะปันผลจากกำไรสุทธิและกำไรสะสมเป็นเงินสด 0.40 บาท และกำหนดจ่ายเงินปันผลในวันที่ 14 พ.ค.61
ด้าน บล.โนมูระ พัฒนสิน ระบุในบทวิเคราะห์ แนะนา ซื้อ หุ้น GULF ให้ราคาเป้าหมายที่ 78 บาท/หุ้น โดยมองว่าระดับ PER ปัจจุบันไม่สูงเมื่อเทียบกับการเติบโตที่เหนือผู้ประกอบการ IPP อื่น และบริษัทมีความน่าสนใจจากแนวโน้มกำไรปกติที่เติบโตในอัตราเร่งจากการ COD โรงไฟฟ้าในมือเพิ่ม 2 เท่าตัวในช่วง 7 ปีข้างหน้า และมี PPA secure แล้ว
รวมทั้งมีแนวโน้มเติบโตต่อเนื่องต่อไปอีก 13 ปี ตามความต้องการไฟฟ้าของประเทศที่เพิ่มขึ้นต่อเนื่อง และมีความได้เปรียบเหนือคู่แข่ง IPP อื่น มีโอกาสเติบโตในระยะยาวจากแผน PDP นอกจากนี้ยังมี upside จากการลงทุนในต่างประเทศ